NÁRODNÁ RADA SLOVENSKEJ REPUBLIKY
VI. volebné obdobie

(Návrh)

     ZÁKON

z ........... 2014,

ktorým sa mení zákon č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov

Národná rada Slovenskej republiky sa uzniesla na tomto zákone:

Čl. I 

Zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení zákona č. 293/1995 Z. z., nálezu Ústavného súdu Slovenskej republiky č. 398/1998 Z. z., zákona č. 97/1999 Z. z., zákona č. 226/2000 Z. z., zákona č. 124/2002 Z. z., zákona č. 514/2003 Z. z., zákona č. 551/2003 Z. z., zákona č. 324/2004 Z. z., zákona č. 586/2004 Z. z., zákona č. 546/2005 Z. z., zákona č. 94/2006 Z. z., zákona č. 122/2006 Z. z., zákona č. 71/2008 Z. z., zákona č. 520/2008 Z. z., zákona č. 400/2009 Z. z., zákona č. 102/2010 Z. z., zákona č. 33/2011 Z. z., zákona č. 79/2012 Z. z., , zákona č. 114/2013 Z. z., zákona č. 159/2013 Z. z. 
a zákona č. 402/2013 Z. z. sa mení takto:

1.	V § 38 odsek 2 sa na konci bodka nahrádza čiarkou a pripájajú sa tieto slová: „najneskôr do 90 dní odo dňa začatia konania.“.
2.	Za § 79b sa vkladá § 79c, ktorý vrátane nadpisu znie:
„§ 79c
Prechodné ustanovenie k úpravám účinným od 1. júla 2014
Ak ide o rozhodovanie o pozastavení účinnosti napadnutých právnych predpisov, ich častí, prípadne niektorých ich ustanovení vo veciach, v ktorých začal Ústavný súd konanie do 30. júna 2014, lehota 90 dní podľa § 38 ods. 2 začína plynúť 1. júla 2014.“.

Čl. II 

      Tento zákon nadobúda účinnosť  1.júla. 2014